proxectonos/corpus_dominio_legal_administrativo_tmp huggingface dataset:
DELEGACIÓN ÁREA MEDIO AMBIENTE E VIDA SAUDABLE DO 07 ATA O 27/02/2016
ADMINISTRACIÓN LOCAL — Municipal — Vigo (Outros documentos, notificacións e informacións públicas, 18/02/2016)

Por Resolución desta Alcaldía de data 19 de xuño de 2015 delegouse na concelleira, Dª JESÚS LAGO REY a Área de MEDIO AMBIENTE E VIDA SAUDABLE nos termos e condicións que na mesma se recollen e sen prexuízo da superior dirección política, goberno e coordinación dos servizos corporativos que corresponde a esta Alcaldía. Con motivo da ausencia da citada membro do goberno dende o día 7 ata o 27 de febreiro de 2016, ambos incluídos, procede avogar dita delegación, e encomendar a xestión da Área de MEDIO AMBIENTE E VIDA SAUDABLE os días 7 ao 27 de febreiro de 2016, ambos incluídos, ao concelleiro D. CARLOS LÓPEZ FONT. Polo exposto, no uso da potestade de dirección do goberno e das organizativas e estruturais que, en relación coa Administración Municipal, ostenta esta Alcaldía –artigo 124.4 da Lei 7/1985, do 2 de abril, Reguladora das Bases do Réxime Local- e de conformidade co previsto nos artigos 43 e seguintes do RD 2568/1986, do 28 de novembro, polo que se aproba o Regulamento de organización, funcionamento e réxime xurídico das Entidades Locais, Primeiro.— Avogar as competencias delegadas da Área de MEDIO AMBIENTE E VIDA SAUDABLE na concelleira, Dª Mª JESÚS LAGO REY durante a súa ausencia do día 7 ata o día 27 de febreiro de 2016, ambos incluídos, recuperando novamente a súa vixencia a devandita Resolución ao día seguinte do período indicado. Segundo.— Delegar no concelleira D. CARLOS LÓPEZ FONT, as competencias municipais en materia de MEDIO AMBIENTE E VIDA SAUDABLE do día 7 ata o día 27 de febreiro de 2016, ambos incluídos, nos termos sinalados na Resolución de 19 de xuño de 2015. Terceiro.— A presente Resolución terá efectos a partir do 7 ata o 27 de febreiro de 2016, ambos incluídos, sen prexuízo de posteriores modificacións. Cuarto.— Notificar a presente Resolución aos concelleiros e demais persoal interesado e dar conta dela mediante a intranet municipal. Quinto.— A presente Resolución entrará en vigor no mesmo momento da súa sinatura, sen prexuízo da súa publicación no Boletín Oficial da Provincia, conforme co establecido no art.44.2 do RD 2568/1986. Sexto.— Da presente Resolución, de conformidade co establecido no art.44.4 do RD 2568/1986, en relación co 38. d) do mesmo corpo legal, darase conta de forma individualizada ao Pleno da corporación para os efectos de que quede informado da mesma. Vigo, 5 de febreiro de 2016.—O Alcalde, Abel Caballero Álvarez.—A Secretaria do Goberno Local, Mª Concepción Campos Acuña.
ORDENANZA MUNICIPAL DE VADOS PARA A ENTRADA E SAIDA DE AUTOMÓBILES E RESERVAS DE ESTACIONAMENTO
ADMINISTRACIÓN LOCAL — Municipal — Ribadumia (Ordenanzas e Regulamentos, 09/12/2016)

O Pleno da Corporación, en sesión extraordinaria celebrada con data 23 de novembro de 2016, acordou a aprobación provisional da Ordenanza Municipal de Vados para a Entrada e Saída de Automobiles e reservas de Estacionamento, expoñéndose a mesma ó público polo prazo de trinta días hábiles, contados a partir do seguinte a esta publicación, a fin de que os interesados podan examina-lo expediente e presentar as reclamacións que estimen oportunas. De non presentarse reclamación durante o período de exposición, entenderáse definitivamente adoptado o devandito acordo. Ribadumia, a 24 de novembro de 2016. — O Alcalde, David J. Castro Mougán.
DELEGACIÓN FUNCIÓNS DE ALCALDIA
ADMINISTRACIÓN LOCAL — Municipal — Porriño, O (Outros documentos, notificacións e informacións públicas, 27/05/2016)

Con data 12 de maio de 2016 a Alcaldesa do Concello de O Porriño adoptou o decreto que de seguido se transcribe literalmente: “ DECRETO.- Esta Alcaldía ten atribuída por lei, entre outras, a facultade de delegar determinadas competencias, consonte o disposto no artigo 21.3° da Lei de Bases do Réxime Local, e 47 do Regulamento de Organización, Funcionamento e Réxime Xurídico das Corporacións Locais. A tal efecto ausentareime do termo municipal entre os días 13.05.2016 e 19.05.2016, polo que de conformidade coa normativa anteriormente citada, veño en PRIMEIRO.- Delegar no Eduardo Domingo Mounadi Trera DON MANUEL CARRERA PUNZON o exercicio das funcións de Alcalde, en canto ao goberno e administración municipal, entre os días 13.05.16 e 19.05.16. SEGUNDO.- A delegación conferida require para a súa efectividade a aceptación do concelleiro-delegado, tamén se publicará no BOP e da resolución darase conta ao Pleno Corporativo na seguinte sesión que celebre.” O Porriño, a 12 de Maio de 2016.—A Alcaldesa, Eva Garcia de la Torre.
LICITACIÓN PARA A ADXUDICACIÓN DO DEREITO DE SUPERFICIE DA PARCELA MUNICIPAL "FAQUIÑA B" DE USO INDUSTRIAL
ADMINISTRACIÓN LOCAL — Municipal — Mos (Contratos administrativos, 19/04/2016)

Aprobados polo pleno do 29.02.2016 os pregos de clausulas administrativas e prescricións particulares que han de rexer o procedemento aberto de adxudicación de dereito de superficie da parcela municipal “Faquiña-B” de uso industrial, exponse ó público por 8 días hábiles, contados a partir do seguinte ó de publicación do presente anuncio, para que poidan presentarse reclamacións por quen se considere interesado. Simultáneamente anúnciase o concurso, se ben a licitación aplazarase canto resulte necesario de presentarse reclamacións ós pregos. a) Organismo: Concello de Mos. b) Dependencia que tramita o expediente: Secretaría Xeral. c) Número de expediente: 1. A1.0012. Parcela no monte Faquiña: de forma rectangular e cunha superficie de 9.514 m2. Uso Industrial. Linda: Norte monte en man común de Tameiga; Oeste, Rúa Costa Faquiña e polo Sur camino e Leste, Monte en Man Común de Tameiga. Datos Urbanístico: Uso: Industrial Edificabilidade atribuíble en m2.: 11.099,67 m2.50 anos. Unha vez finalizado o prazo de duración extinguiranse os dereitos e reverterán o Concello todas as construción que sobre a parcela se edificasen. Establécese como prezo mínimo ou tipo para a adxudicación do contrato o importe de 11.100,32 euros Renda anual: Determinarse segundo a fórmula establecida nos Pregos de clausulas 222,01euros que se constituirá en calquera das formas previas no art.96 do TRLCSP 4% do importe de adxudicación. a) Entidade: Concello de Mos. b) Domicilio: Reguengo-Petelos-Mos S/n. c) Localidade e código postal: Concello de Mos.36.416. d) Paxina Web: www.mos.es e) Teléfono: 986331200 f) Telefax: 986336618. g) Data límite de obtención de documentación e información: ata o día de finalización do prazo de presentación de proposicións. a) Data límite de presentación:26 días hábiles dende a última publicación do anuncio de licitación (DOGA ou BOP) b) Documentación a presentar: 2 sobres, segundo pregos de cláusulas administrativas. c) Lugar de presentación.1.—Entidade: Concello de Mos.2.—Enderezo: Reguengo-Petelos-Mos s/n.3.—Localidade e código postal: Concello de Mos, 36.416. a) Entidade: Concello de Mos. b) Enderezo: Reguengo-Petelos-Mos s/n. c) Localidade: Concello de Mos. d) Data: 6º día hábil dende a finalización do remate do prazo de presentación de ofertas. A estes efectos da celebración, que non do cómputo, os sábados consideraranse inhábiles Por conta do adxudicatario. Mos, 8 de marzo de 2016.—A Alcaldesa, Nidia Mª Arévalo Gómez.
POXA PÚBLICA PARA O ALLEAMENTO DA UVA ALBARIÑA PROCEDENTE DA EXPLOTACIÓN VITIVINÍCOLA SITUADA NA LEIRA DO CASTELO DE SOUTOMAIOR
ADMINISTRACIÓN LOCAL — Provincial — Deputación Provincial (Poxas, 30/08/2016)

Por Resolución Presidencial, de data 25 de agosto de 2016, aprobouse o expediente do antedito anuncio, coas seguintes especificacións: a) Organismo: Deputación Provincial de Pontevedra b) Dependencia que tramita o expediente: Servizo de Contratación, Facenda e Patrimonio c) Obtención de documentación e información: 1.—Dependencia: Servizo de Contratación 2.—Enderezo: Avenida de Montero Ríos s/n 3.—Localidade e código postal: Pontevedra.36071 4.—Teléfono: +34 986 804 101 5.—Telefax: +34 986 804 126 6.—Correo electrónico: contratacion@depo. es 7.—Enderezo de Internet do perfil do contratante: http://www.depo.esd) Número de expediente: 2016025342 a) Tipo: poxa b) Descrición: poxa pública para o alleamento da uva albariña procedente da explotación vitivinícola situada na leira do Castelo de Soutomaior propiedade da Deputación de Pontevedra. a) Tramitación: ordinaria b) Procedemento: poxa c) Criterios de adxudicación: O único criterio de adxudicación será o prezo máis alto. d) Garantía provisional: 500€ — Prezo mínimo: 1,10€/kg (IVE incluído) Será por conta do adxudicatario levar a cabo a vendima da uva, a recollida da mesma na leira do castelo e o seu traslado á adega. Indícanse no prego de cláusulas económico-administrativas. a) Data límite de presentación: 7 días naturais contados desde o día seguinte ó da publicación do anuncio no Boletín Oficial da Provincia de Pontevedra. b) Modalidade de presentación: A sinalada no prego de condicións. c) Lugar de presentación: 1) Dependencia: Rexistro Xeral da Deputación de Pontevedra (sedes de Pontevedra e Vigo). 2) Domicilio: Avenida de Montero Ríos s/n (Pontevedra) e rúa O Porto, 3 (Vigo) 3) Localidade e código postal: Pontevedra, 36071 e Vigo, 36201. d) Variantes: non se admiten. a) Descrición: Pazo da Deputación de Pontevedra. b) Enderezo: Avenida de Montero Ríos s/n. c) Localidade: Pontevedra, 36071. d) Data: A apertura do sobre que contén a documentación e a oferta económica realizarase, en acto público, ás once horas e trinta minutos do primeiro mércores seguinte ó día no que remate o prazo sinalado para a presentación de plicas, sempre que transcorresen polo menos tres días hábiles desde a finalización do prazo. As especificadas no prego de cláusulas administrativas particulares. Pontevedra, 25 de agosto de 2016.—O Deputado delegado.—A Secretaria Acctal.
ACORDO DE INICIO DE EXPEDIENTE PARA A FUSIÓN VOLUNTARIA DOS TERMOS MUNICIPAIS DE CERDEDO E COTOBADE
ADMINISTRACIÓN LOCAL — Municipal — Cotobade (Outros documentos, notificacións e informacións públicas, 18/03/2016)

O Pleno do Concello de Cotobade, en sesión extraordinaria celebrada o 03.03.2016, acordou iniciar expediente para a fusión voluntaria dos termos municipais de Cerdedo e Cotobade. En cumprimento do disposto no artigo 32.2 da Lei 5/1997 do 22 de xullo de administración local de Galicia sométese o expediente a información pública por prazo de trinta días a contar desde o seguinte á publicación do presente anuncio no Boletín Oficial da Provincia e no Diario Oficial de Galicia (última publicación), a fin de que os interesados/as presenten as alegacións ou observacións que estimen pertinentes. O expediente atópase a disposición dos interesados/as para a súa consulta na Casa do Concello de Cotobade (Chan 11, Carballedo 36856 Cotobade) os días hábiles en horario de 9 a 14 horas de luns a venres e de 9 a 13 horas os sábados. Cotobade 04 de marzo de 2016.—O Alcalde, Jorge Cubela López.
DH. W36.53061. SOLICITUDE DE GAS GALICIA, SDG, S. A. DE AUTORIZACIÓN OBRAS PARA AMPLIACIÓN DA REDE DE GAS NA ZONA DE POLICÍA DUNREGATO SEN NOME, NO LUGAR DE CAMIÑO PORTALEIRAS, CONCELLO DE VIGO
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 28/06/2016)

Gas Galicia SDG SA. solicita de Augas de Galicia co CIF: Q1500378C, a autorización de obras no lugar de camiño Portaleiras, Concello de Vigo (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.53061 As obras solicitadas consisten na construción de ampliación de rede de gas mediante canalización soterrada con tubaxe de polietileno de 63 mm, de 31 ml de lonxitude, en zona de policía e a una distancia de 99,25 ml do leito dun regato innominado, no camiño Portaleiras, Concello de Vigo. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vigo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 3 de maio de 2016.—O Xefe da Área de Autorizacións e Concesións, Mariluz Liang Blasco.
APROBACIÓN PROVISIONAL EXPTE. DE ORDENANZAS E APERTURA DO TRÁMITE DE EXPOSICIÓN PÚBLICA
ADMINISTRACIÓN LOCAL — Municipal — Lalín (Ordenanzas e Regulamentos, 06/06/2016)

O Pleno da Corporación do Concello de Lalín, en sesión ordinaria celebrada o día 26 de maio de 2016, aprobou con carácter provisional a modificación da Ordenanza fiscal reguladora da Taxa por Ensinanzas de Réxime Especial en Establecementos Docentes Municipais e polo uso das súas instalacións Na mesma sesión do Pleno da Corporación á que se fixo referencia, acordouse o establecemento do Prezo Público pola realización de actividades culturais, impartición de cursos, seminarios, viaxes e outras actividades de carácter deportivo ou socioculturais organizadas polo Concello de Lalín mediante a aprobación da súa ordenanza reguladora. En cumprimento do disposto nos apartados 1 e 2 do artigo 17 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, así como do artigo 49. b) da Lei 7/1985, do 2 de abril, Reguladora das Bases do Réxime Local, os citados acordos provisionais exporase ó público no taboleiro de anuncios do Concello, estando a disposición dos interesados o expediente elevado ó Pleno no departamento de Intervención do Concello durante trinta días hábiles, durante os cales poderán examinar o expediente e presentar as reclamacións que estimen oportunas. O prazo de trinta días comezará a contar dende o día seguinte ó da publicación deste anuncio no Boletín Oficial da Provincia. No caso de que non se presentaran reclamacións no prazo indicado, de conformidade co apartado 3 do artigo 17 do RD Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e último parágrafo do artigo 49 da Lei 7/1985, do 2 de abril, Reguladora das Bases do Réxime Local, entenderase definitivamente adoptado o acordo, sen necesidade de acordo plenario. Lalín, a 26 de maio de 2016.—O Alcalde, Rafael L. Cuíña Aparicio.
IN407A 2016/189-4. SOLICITUDE DE UNIÓN FENOSA DISTRIBUCIÓN S. A. PARA AUTORIZACIÓN DA INSTALACIÓN ELÉCTRICA LMTS CII809 CT LATON I NO CONCELLO DE MOAÑA.
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 01/08/2016)

Para os efectos previstos na Lei 24/2013, do 26 de decembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: CENTRO DE TRANSFORMACIÓN LATÓN I, DE 400 KVA, R. T. 20 KV/400-230 V, SITUADO EN A RIBEIRA, MEIRA, MOAÑA. Todas aquelas persoas ou entidades que se consideren afectadas poderán presentar as súas alegacións nesta xefatura territorial, Ed. Administrativo Avda. Fernández Ladreda 43, 5º, no prazo de vinte días. Así mesmo, e durante o mencionado prazo, tamén se poderá examinar o proxecto da instalación. Pontevedra, 21 de xuño de 2016.—O Xefe Territorial, Ignacio Rial Santomé.
MODIFICACIÓN DAS DELEGACIÓNS DA CONCELLEIRA SOLEDAD GIRÓN GIRÓN
ADMINISTRACIÓN LOCAL — Municipal — Porriño, O (Outros documentos, notificacións e informacións públicas, 07/04/2016)

Con data 28 de marzo de 2016 a Alcaldesa do Concello de O Porriño adoptou o decreto que de seguido se transcribe literalmente: “DONA EVA GARCÍA DE LA TORRE, ALCALDESA DO CONCELLO DE O PORRIÑO De conformidade co réxime xurídico de delegación de competencias de Alcaldía previsto nos artigos 23.4 da Lei 7/1985 de Bases de Réxime Local, 43, e 44 do Regulamento de Organización, Funcionamento e Réxime Xurídico das Corporacións Locais, veño en dictar o seguinte 1º) MODIFICAR A DELEGACIÓN CONFERIDA A CONCELLEIRA DONA SOLEDAD GIRÓN GIRÓN POLA QUE SE LLE OTORGABAN AS SEGUINTES COMPETENCIAS: 2º) ENGADIR A DELEGACIÓN ESPECÍFICICA DAS COMPETENCIAS DE ALCALDÍA QUE DE SEGUIDO SE RELACIONAN: A DELEGACIÓN ESPECÍFICA COMPRENDE O EXERCICIO DAS SEGUINTES FACULTADES.3º) DA PRESENTE RESOLUCIÓN DARASE CONTA Ó PLENO CORPORATIVO NA PRIMEIRA SESIÓN QUE CELEBRE, E PUBLICARASE NO BOLETÍN OFICIAL DA PROVINCIA E TABOLEIRO DE EDICTOS DO CONCELLO.” O que se fai público ós efectos do cumprimento do disposto no artigo 44 do Regulamento de Organización, Funcionamento e Réxime Xurídico das Corporacións Locais. O Porriño, a 28 de Marzo de 2016.—A Alcaldesa, Eva García de la Torre.
FORMALIZACIÓN DE ADXUDICACIÓN DO CONTRATO PARA A PRESTACIÓN DO SERVIZO DE MANTEMENTO, LIMPEZA E ATENCIÓN DAS INSTALACIÓNS DAS PISCINAS MUNICIPAIS, INCLUÍDA A XERENCIA DO BAR, DURANTE A TEMPADA 2016
ADMINISTRACIÓN LOCAL — Municipal — Arbo (Contratos administrativos, 13/07/2016)

De conformidade co que determina o artigo 154 do Real Decreto Lexislativo 3/2011, de 14 de novembro, polo que se aproba o Texto Refundido da Lei de contratos do sector público, faise pública a formalización da adxudicación do seguinte contrato: Concello de Arbo. a) Tipo de contrato: contrato de prestación de servizo municipal. b) Descrición do obxecto: prestación do servizo de mantemento, limpeza e atención das instalacións da piscina municipal de verán de Arbo, incluída a xerencia do bar, durante a tempada 2016. Ordinaria. Os ingresos que obteña da explotación do bar sito no interior do recinto, cuxos prezos deberán estar expostos ao público e ser visados previamente polo Concello. Tamén terá dereito aos ingresos resultantes da participación polos usuarios nas actividades deportivas organizadas nas instalacións municipais da piscina e anexos conforme aos prezos e taxas fixados pola Ordenanza Fiscal correspondente. Aberto con multiplicidade de criterios de adxudicación. a) Data: Resolución da Alcaldía de data 23.06.16. b) Contratista: Empresario autónomo: Niculai Soeiro Bulz, con NIF nº XXXXXXXXX c) Oferta económica: Canon a favor do Concello: 221,00 €/mes.23.06.16. Arbo, 23 de xuño de 2016.—O Alcalde, Horacio Gil Expósito.
PROCESO DE SELECCIÓN DUN/HA DOCENTE PARA IMPARTIR CURSO DE E. S. O
ADMINISTRACIÓN LOCAL — Municipal — Oia (Persoal, oposicións, 05/02/2016)

Mediante Decreto 16/2016 de 25 de xaneiro, esta alcaldía acorda aprobar a convocatoria e bases que rexerán o procedemento selectivo para a selección de un/unha docente para o Concello de Oia con carácter de persoal laboral temporal (7 meses) As citadas bases poderán consultarse na páxina web e no taboleiro de anuncios do Concello de Oia. O prazo para a presentación de solicitudes será de 5 días naturais contados a partir do seguinte ó da publicación do anuncio da convocatoria no Boletín Oficial da Provincia. En Oia a 25 de xaneiro de 2016.—A Alcaldesa, Cristina Correa Pombal.
LICITACIÓN SUBMINISTRACIÓN DUN CAMIÓN PARA A BRIGADA MUNICIPAL DE OBRAS
ADMINISTRACIÓN LOCAL — Municipal — Lalín (Contratos administrativos, 31/03/2016)

A Xunta de Goberno Local, na sesión de 14 de marzo de 2016 acordou iniciar os trámites para contratar a “SUBMINISTRACIÓN DUN CAMION PARA A BRIGADA MUNICIPAL DE OBRAS ” (CSU052016) e para tal efecto, aprobou o correspondente prego de cláusulas administrativas particulares e os seus anexos, prego de prescricións técnicas, autorizou o gasto e ordenou anunciar a seguinte licitación: 1.—ENTIDADE ADXUDICADORA CONCELLO DE LALÍN. Dependencia que tramita o expediente, obtención de documentación e información: Contratación, en horario de 09:00 ás 14:00 horas. Domicilio: Praza de Galicia, núm.1, 36500 Lalín (Pontevedra). Teléfono: 986-787060. Fax: 986-780638. Correo electrónico: fatima. cortizo@lalin. gal. Enderezo do Perfil do Contratante: http://www.lalin. gal Data límite para a obtención de documentación e información: 15 días naturais a contar desde o seguinte ao da publicación deste anuncio no BOP. Número de expediente: CSU052016 Tipo de contrato: subministración Descrición: subministración dun camión-grúa de segunda man para a Brigada Municipal de Obras e servizos CPV: 341420000-4. Camións grúa e camións volquete Procedemento: aberto. Trámite: ordinario. Criterios de adxudicación: varios Orzamento: 21.780,00 € (IVE incluído). 5.—GARANTÍAS ESIXIDAS Provisional: Non se esixe. Definitiva:5% do importe de adxudicación, excluído o IVE. Clasificación: non se esixe. Solvencia. Consonte co establecido no artigo 11.5 do Regulamento Xeral da Lei de Contratos das Administracións Públicas e tendo en conta que o valor estimado do contrato non excede de 35.000,00 € os licitadores ou candidatos están exentos dos requisitos de acreditación de solvencia económica e financeira e de acreditación de solvencia técnica e profesional. Data límite de presentación: decimo quinto (15) día natural seguinte ao da publicación deste anuncio no BOP. Se o último día fose inhábil o prazo rematará o seguinte día hábil. Presentación da documentación: no Rexistro Xeral do Concello, sito na dirección indicada no apartado 1, durante o horario de apertura do mesmo. Admisión de variantes: non. Na Sala de Xuntas da planta primeira da Casa Consistorial, ás 12:00 horas do quinto día hábil seguinte ao da finalización do prazo de presentación de proposicións (se cadrara sábado trasladarase ao seguinte día hábil) No suposto de variación da data de apertura de proposicións, esa seralle comunicada ao licitador e publicartase no perfil do contratante. Por conta do adxudicatario, ata un máximo de 500,00 €. A documentación requirida para participar na presente licitación estará a disposición dos interesados no Perfil do Contratante do Concello de Lalín así como no departamento de Secretaría/Contratación do Concello de Lalín. Lalín, 15 de marzo de 2016.—O Alcalde, Rafael Cuíña Aparicio.
IN407A 2016/10-4. PETICIÓN DE AUTORIZACIÓN DAS INSTALACIÓNS ELÉCTRICAS: LMTS CII818 EN BUEU. SOLICITANTE UNIÓN FENOSA DISTRIBUCIÓN SA
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 26/02/2016)

Para os efectos previstos na Lei 24/2013, do 26 de decembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: Todas aquelas persoas ou entidades que se consideren afectadas poderán presentar as súas alegacións nesta xefatura territorial, Ed. Administrativo Avda. Fernández Ladreda 43, 5º, no prazo de vinte días. Así mesmo, e durante o mencionado prazo, tamén se poderá examinar o proxecto da instalación. Pontevedra, 4 de febreiro de 2016.—O xefe territorial, Ignacio Rial Santomé.
EXPOSICIÓN AO PÚBLICO DA MODIFICACIÓN DAS BASES DE EXECUCIÓN ORZAMENTARIA, EXPTE. Nº 1/2016.
ADMINISTRACIÓN LOCAL — Municipal — Estrada, A (Presupostos e cadros de persoal, 12/05/2016)

O Pleno do Concello, na sesión do 5 de maio de 2016, aprobou con carácter provisional a modificación nº 1/2016 das Bases de execución do orzamento de 2016. A partir da data de inserción deste anuncio no B. O. P. ábrese un período de exposición ao público de quince días hábiles a fin de que os interesados poidan examinar o expediente e presentar as reclamacións que estimen oportunas. De non presentar reclamacións, a modificación entenderase aprobada con carácter definitivo, de conformidade co disposto no artigo 169 do Texto Refundido da Lei Reguladora das Facendas Locais. A Estrada a 6 de maio de 2016.—O Alcalde, José C. López Campos.
APROBACIÓN INICIAL DO EXPEDIENTE DE CRÉDITO EXTRAORDINARIO 1/2016
ADMINISTRACIÓN LOCAL — Municipal — Caldas de Reis (Presupostos e cadros de persoal, 08/06/2016)

O Pleno do Concello de Caldas de Reis, en sesión ordinaria de data 26/05/2016 acordou a aprobación do expediente de crédito extraordinario 1/2016 por importe de 29.703,73 €, financiado con cargo ao remanente de Tesourería para Gastos Xerais. En cumprimento do disposto no artigo 169.1, por remisión do 177.2, do Real Decreto 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese o expedientes a exposición pública polo prazo de quince días a contar desde o día seguinte da inserción deste anuncio no Boletín Oficial da Provincia de Pontevedra, para que os interesados poidan examinar os expedientes na Secretaría do Concello e presentar as reclamacións que estimen oportunas. Se transcorrido dito prazo non se presentasen alegacións, consideraranse definitivamente aprobado dito acordo. En Caldas de Reis, a 27 de maio de 2016.—O Alcalde, Juan Manuel Rey Rey.
EXPOSICIÓN PÚBLICA DO PADRÓN DE EXACCIÓNS UNIFICADAS INDUSTRIAIS 2016
ADMINISTRACIÓN LOCAL — Municipal — Vigo (Outros documentos, notificacións e informacións públicas, 05/07/2016)

Lugar: Na oficina de Exaccións Unificadas Industriais do Concello de luns a venres, no terminal sito na Lonxa do Concello de luns a sábado e na paxina www.vigo.org accedendo á carpeta do cidadán co seu identificador, DNI electrónico ou certificado dixital. Horario: De 9,00 a 13,30 horas. Prazo: 15 días naturais a partir da publicación deste anuncio. Esta exposición pública producirá os efectos de notificación das liquidacións das cotas que figuren consignadas para cada un dos/as interesados/as. Poderase interpoñer contra elas recurso de reposición no prazo dun mes, a partir do día seguinte ao da finalización do período voluntario de pago ou ben directamente recurso ante o Tribunal Económico Administrativo do Concello de Vigo, no mesmo prazo, de conformidade cos artigos 222 e 223 da Lei 58/2003, Xeral Tributaria e art.137 da Lei 57/2003 de Medidas para a modernización do goberno local. O Alcalde, P. D. Asina dixitalmente: O Concelleiro Delegado de Orzamentos e Facenda.
IN407A 2015/242-4. SOLICITUDE DE UNIÓN FENOSA DISTRIBUCIÓN SA, DE SUBSTITUCION APOIO 39-12 DA LMT TIB901 EN ALBERGUEIRA (MORAÑA)
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 02/03/2016)

Resolución do 11 de febreiro de 2016 da Xefatura Territorial de Pontevedra de autorización administrativa e autorización administrativa de construción da instalación eléctrica que se describe no concello de MORAÑA (expediente IN407A 2015/242-4). Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial RESOLVE: Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. O prazo de posta en marcha da instalación, de acordo co art.131 del R. D. 1955/2000, será de 12 meses a partir da recepción da presente resolución. A efectos da posible solicitude de prórroga, o peticionario deberá ter en conta o disposto no Capítulo IV do D.1775/67 del 22 de xullo. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, 11 de febreiro de 2016.—O Xefe Territorial, Ignacio Rial Santomé.
INFORME COMISIÓN ESPECIAL DE CONTAS-CONTA XERAL 2015.
ADMINISTRACIÓN LOCAL — Municipal — Soutomaior (Presupostos e cadros de persoal, 27/07/2016)

Informada favorablemente pola Comisión Especial de Contas, en sesión de data 18 de Xullo de 2016, a Conta Xeral correspondente ao exercicio 2015, exponse ó público por prazo de quince días, contados a partir do seguinte ó da publicación deste anuncio, durante os cales e oito máis, os interesados poderán presentar reclamacións, reparos ou observacións, ó abeiro do artigo 212.3 do Texto Refundido do RD. Lexislativo 2/2004, de 5 de marzo. Soutomaior, a 19 de Xullo de 2016.—O Alcalde, Agustín Reguera Ocampo.
CREACIÓN DA SEDE ELECTRÓNICA DO CONCELLO DE MARÍN
ADMINISTRACIÓN LOCAL — Municipal — Marín (Outros documentos, notificacións e informacións públicas, 14/10/2016)

«Vista a necesidade de crear unha sede electrónica neste Concello co obxecto de permitir o exercicio do dereito que teñen os cidadáns para relacionarse coas Administracións Públicas por medio electrónicos, de conformidade coa Lei 39/2015, do 1 de outubro, do Procedemento Administrativo Común das Administracións Públicas, que acaba de entrar en vigor. Visto que a Sede eletrónica axústase aos principio de publicidade oficial, responsabilidade, calidade, seguridade, dispoñibilidade, accesibilidade, neutralidade e interoperabilidade. Visto que a publicación na sede electrónica de informacións, servizos, e transaccións respectará os principios de accesibilidade e usabilidade de acordo cos estándares abertos e, no seu caso, naqueloutros que sexan de uso xeneralizado polos cidadáns. Á vista do disposto na Lei 39/2015, do 1 de outubro, do Procedemento Administrativo Común das Administracións Públicas, que acaba de entrar en vigor, PRIMEIRO: Crear a sede electrónica do Concello de Marín, dispoñible no enderezo electrónico: https://sede.concellodemarin.es, cuxa titularidade, xestión e administración correspondente a este Concello. SEGUNDO: A sede electrónica suxéitase aos principios de publicidade oficial, responsabilidade, calidade, seguridade, dispoñibilidade, accesibilidade, neutralidade e interoperabilidade. TERCEIRO: A sede electrónica será accesible aos cidadáns todos os días do ano, durante as vinte e catro horas do día. Só cando concorran razóns xustificadas de mantemento técnico ou operativo poderá interromperse, polo tempo imprescindible, a accesibilidade á mesma. CUARTO: A sede electrónica terá o contido marcado na lexislación aplicable, debendo figurar en todo caso: QUINTO: O Concello fará público na sede electrónica e manterá actualizado o catálogo de procedementos e actuacións dispoñibles electronicamente. SEXTO: Establecer que a publicación de actos e comunicacións no taboleiro de anuncios da sede electrónica terá carácter complementario á publicación no taboleiro de anuncios municipal, sen prexuízo de que poida ser substituída pola devandita publicación electrónica nos casos en que así se determine. SÉTIMO: Notificar a presente resolución ao servizo municipal de Informática. OITAVO: Publicar a creación da sede no Boletín Oficial da Provincial de Pontevedra e no Taboleiro de Anuncios do Concello.» Marín, a 3 de outubro do 2016.—A Alcaldesa, María Ramallo Vázquez.
DH. W36.54041. SOLICITUDE DE LUIS IGLESIAS DONSIÓN DE AUTORIZACIÓN OBRAS NO LUGAR DE FOLLENTE, PARROQUIA DE BEMIL (SANTA MARÍA), NO CONCELLO DE CALDAS DE REIS
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 20/09/2016)

D. Lucas Daniel Visquert Xalabarder solicita de Augas de Galicia co CIF: Q1500378C, a legalización de obras no lugar de Follente5, parroquia de Bemil (Santa María), Concello de Caldas de Reis (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.54041 As obras solicitadas consisten na na legalización da ampliación da superficie dunha das naves existentes na parcela 6 do polígono 86 en 461,38 m2., construción de pequeno murete de formigón de 40 m. de lonxitude e 25 cm. de altura, para condución controlada das augas pluviais e nivelación e recheo con material axeitado e retaluzado e replantación do noiro no lugar de Follente, parroquia de Bemil, Caldas de Reis (Pontevedra). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Caldas de Reis ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 24 de agosto de 2016.—O Xefe da Área de Autorizacións e Concesións, Pilar Veronica Ruben Adolfo Algobia Narciandi.
CALENDARIO DO CONTRIBUINTE PARA O EXERCICIO 2016
ADMINISTRACIÓN LOCAL — Municipal — Forcarei (Outros documentos, notificacións e informacións públicas, 29/02/2016)

A Xunta de Goberno Local, en data 18 de febreiro de 2016, acordou: PRIMEIRO: Fixar como datas de comezo e final de cobranza, en período voluntario, dos padróns de tributos de cobro periódico e notificación colectiva correspondentes ó exercicio 2016 (calendario do contribuínte para o exercicio 2016, así como as datas para o cargo en conta dos recibos domiciliados nas entidades financeiras, as seguintes: SEGUNDO.- Publicar o calendario do contribuínte no BOP de Pontevedra e taboleiro de anuncios do Concello, así como na páxina web municipal. Forcarei, a 22 de febreiro de 2016.—A Alcaldesa, Belén Cachafeiro Anta.
PADRÓN DAS TAXAS POLOS SERVIZOS DE SUBMINISTRACIÓN DE AUGA, CONSERVACIÓN DE CONTADORES, CANON DA AUGA, COEFICIENTE DE VERTEDURA E SANEAMENTO–1º TRIMESTRE 2016
ADMINISTRACIÓN LOCAL — Municipal — Silleda (Outros documentos, notificacións e informacións públicas, 05/05/2016)

Configurado pola empresa concesionaria do servizo de subministración domiciliaria de auga potable e saneamento, o padrón das taxas polos servizos de subministración de auga, conservación de contadores, canon da auga, coeficiente de verteduras e saneamento, correspondente ao primeiro trimestre de 2016, o citado Padrón estará a disposición do publico durante 15 días dende a publicación do presente anuncio no BOP na Oficina de ESPINA & DELFÍN, S. L. sita na rúa Avda. do Parque, nº 39 baixo (Silleda), en horario de 9:00 a 13:30 horas, de luns a venres, para que os interesados poidan examinalo, e, no seu caso, formular as reclamacións oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real Decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA Y DELFÍN S. L., abertas ao público de 9,00 a 13,30 horas, e de luns a venres Transcorrido o período voluntario de pago establecido de dous meses a partires da súa publicación, as débedas pendentes esixiranse pola vía de constrinximento coa recarga de prerna, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Silleda, a 25 de abril de 2016.—O Alcalde-Presidente, Manuel Cuiña Fernández.
LICITACIÓN OBRAS DE "REFORMA PLANTA BAIXA E MELLORA DE CONDICIÓNS DE ACCESIBILIDADE CONCELLO E ENTORNO"
ADMINISTRACIÓN LOCAL — Municipal — Nigrán (Contratos administrativos, 08/07/2016)

a) Organismo: Concello de Nigrán (Pontevedra). b) Dependencia que tramita o expediente: Departamento de Contratación. c) Número de expediente: 2016/058C a) Descripción do obxecto: Reforma planta baixa e mellora de condicións de accesibilidade Concello e entorno d) Prazo de execución (meses): 3 meses. a) Tramitación: Ordinaria b) Procedemento: Aberto. c) Forma: Concurso. Importe total (euros): 109.913,69 Euros (sin IVE) a) Entidade: Concello de Nigrán. b) Enderezo: Praza da Constitución nº1 c) Localidade e código postal: Nigrán 36350 d) Teléfono: 986 365 000 e) Telefax: 986 383 943 f) Data límite de obtención de documentos e información: A do fin do prazo de presentación de ofertas. a) Clasificación (grupos, subgrupos e categoría): Non se require clasificación. Non obstante se o propoñente está en posesión das clasificacións: Grupo C, subgrupo 4, categoría 1 e Grupo G, subgrupo 6, categoría 1, estaría exento da xustificación dos requisitos de solvencia económica e financeira así como da solvencia técnica e profesional. a) Data límite de presentación: 26 días naturais contados a partir da publicación do Anuncio de Licitación no Boletín Oficial da Provincia de Pontevedra (BOP). b) Documentación a presentar: A indicada no prego de condicións. c) Lugar de presentación: 1. Entidade: Concello de Nigrán.2. Enderezo: Praza da Constitución nº1.3. Localidade e código postal: Nigrán 36350. a) Entidade: Concello de Nigrán (Pontevedra). d) Data: décimo día hábil contado a partir do seguinte ó de finalización do prazo de presentación das ofertas (se coincidise en sábado aprazarase ó seguinte día hábil). e) Hora: 13,00 horas. Por conta do contratista.www.nigran.org. (perfil do contratante) Nigrán, 21 de xuño de 2016.—O Alcalde-Presidente, Juan A. González Pérez.
APROBACIÓN DEFINITIVA DO EXPEDIENTE DE BAIXA DE SALDOS DE EXERCICIOS PECHADOS POR PRESCIPCIÓN DE DEREITOS DE COBRO Nº 02/MSI/2015
ADMINISTRACIÓN LOCAL — Municipal — Vilagarcía de Arousa (Outros documentos, notificacións e informacións públicas, 17/02/2016)

En sesión ordinaria de data 30 de decembro de 2015, o Pleno desta Corporación aprobou inicialmente o expediente de baixa de saldos de exercicios pechados por prescripción de dereitos pendentes de cobro Nº 02/MSI/2015, integradao pola seguinte relación que comeza pola operación nº 12002/11 e remata pola operación con nº de rexistro 12014/5360 e contra o mesmo durante o prazo de exposición ao público, segundo edicto publicado no Boletín Oficial da Provincia número 9 de data 15 de xaneiro de 2016, e no taboleiro de anuncios da Casa Consistorial non se presentaron alegacións, quedando aprobado definitivamente o expediente de baixa de saldos de exercicios pechados por prescripción de dereitos pendentes de cobro. O acordo de aprobación definitiva publicarase no Boletín Oficial da Provincia para que serva de notificación aos interesados. Vilagarcía de Arousa, 3 de febreiro de 2016.—O Alcalde, Alberto Varela Paz.
APROBACIÓN INICIAL DO ACORDO DE MODIFICACIÓN DAS BASES DE EXECUCIÓN DO ORZAMENTO DE 2016
ADMINISTRACIÓN LOCAL — Municipal — Salvaterra de Miño (Presupostos e cadros de persoal, 05/12/2016)

O Pleno da Corporación, na sesión celebrada o día dous de decembro de dous mil dezaseis, aprobou con carácter provisional a modificación da Base 22 das Bases de execución do Orzamento para o exercizo 2016, de conformidade co disposto nos artigos 169 do R. D. L.2/2004, Texto Refundido da Lei reguladora das Facendas Locais, artigos 20 do R. D. 500/90, de 20 de abril, o devandito expediente exponse ó público durante un prazo de quince días hábiles, contados a partires do seguinte á data de inserción do presente anuncio no Boletín Oficial da Provincia. Durante este prazo os interesados poderán examina-lo expediente e presentar reclamacións ante o Pleno, segundo establece o artigo 169 do citado R. D. L.2/2004. A modificación considerarase definitivamente aprobada se no período de exposición ó público non se presentan reclamacións. No caso contrario, o Pleno disporá dun mes para resolvelas, que se contará a partires do día seguinte á finalización do prazo de exposición. En Salvaterra de Miño, a 2 de decembro de 2016.—O Alcalde, Arturo Grandal Vaqueiro.
APROBACIÓN DE PREZO PÚBLICO POLA OCUPACIÓN DO DOMINIO PÚBLICO POR POSTOS E ATRACCIÓNS DURANTE AS FESTAS DO CARME
ADMINISTRACIÓN LOCAL — Municipal — Marín (Outros documentos, notificacións e informacións públicas, 19/07/2016)

A Xunta de Goberno Local de Marín, en sesión ordinaria celebrada o día 29 de xuño de 2016, en aplicación do establecido no artigo 4 da ordenanza reguladora dos prezos públicos do Concello de Marín e nos artigos 41 a 47 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, acordou a aprobación do seguinte prezo público pola ocupación do dominio público por postos e atraccións durante as Festas do Carme: Espazo de aparcamento de vehículos fronte a entrada ao Porto: Os primeiros 10 m2.28,00 €/m2 De 10,01 m2 a 30 m2.14,00 €/m2 De 30,01 m2 a 70 m2.7,00 €/m2 De 70,01 m2 en adiante.4,00 €/m2 Marín, 4 de xullo de 2016.—A Alcaldesa-Presidenta, María P. Ramallo Vázquez.
EXPTE.11483-306. SERVIZOS DE VIXILANCIA, SOCORRISMO, SALVAMENTO E ASISTENCIA SANITARIA DE PRIMEIROS AUXILIOS EN DETERMINADOS AREAIS DO CONCELLO
ADMINISTRACIÓN LOCAL — Municipal — Vigo (Contratos administrativos, 14/03/2016)

Organismo: Concello de Vigo. Dependencia: Medio Ambiente, Sanidade e Consumo. Nº expediente: 11483-306. Descrición: servizos de vixilancia, socorrismo, salvamento e asistencia sanitaria de primeiros auxilios nos areais de Rodas nas illas Cíes, Figueiras en Cíes, A Punta Tombo do Gato, Argazada, Samil, Fontaíña, Vao, Canido, Fortiñón do termo municipal de Vigo, así como a execución das prestacións relativas á Bandeira azul que se recollen na cláusula 9 do prego de prescricións técnicas. Lugar de execución: os areais relacionados na cláusula 2 do prego de prescricións técnicas particulares. Prazo de execución: dous anos. Prórroga: Si, dúas prórrogas dun ano de duración cada unha. Tramitación: Ordinaria. Procedemento: Aberto.852.213,82.- euros. (IVE engadido) Non se esixe.www.vigo.org (perfil do contratante), teléfono (986) 810148. Fax: (986) 226206. Data límite para solicitar documentación: ata o día de finalización do prazo de presentación de proposicións. Clasificación: Non. Prazo: o prazo rematará ós 15 días seguintes ó da última publicación do presente anuncio no BOP ou no DOG. Documentación: a esixida nas cláusulas 12 e 13 do prego de condicións administrativas e no punto 7 das FEC. Lugar de presentación: Rexistro Xeral do Concello de Vigo, Pza. do Rei s/n 36202 VIGO, ata as 13,30 h. do último día de prazo. Admisión de melloras: non. Prazo da obriga de mante-la oferta: dous meses contados dende o día da apertura de proposicións. Entidade, domicilio e localidade: vexase punto 6 do anuncio. Data e hora: se anunciará no perfil do contratante do Concello de Vigo.www.vigo.org Vigo, 4 de marzo de 2016.—O Concelleiro delegado de Contratación, P. D. (Decreto 19.6.2015 e Acordo 19.6.2015), David Regades Fernández.
EXPEDIENTE DE MODIFICACIÓN DE CRÉDITO NÚM.32/2016 NA MODALIDADEDE TRANSFERENCIA DE CRÉDITO
ADMINISTRACIÓN LOCAL — Municipal — Poio (Presupostos e cadros de persoal, 02/11/2016)

O Pleno desta Corporación, en sesión ordinaria celebrada o día 25/10/2016 acordou a aprobación inicial do expediente de modificación de crédito do orzamento ordinario do ejercicio 2016, núm.32/2016, na modalidade de transferencia de crédito. De acordo co establecido nos artigos 112.3 da Lei 7/85, de 2 de abril, reguladora das bases do réxime local; 169.1 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, e 20.1 do Real Decreto 500/90, do 20 de abril, sométese o expediente administrativo a exposición pública polo período de quince días hábiles a contar dende o día seguinte ao da publicación deste anuncio no Boletín Oficial da Provincia, para que os interesados poidan examinalo na Secretaría Xeral do Concello e interpor perante o Pleno as reclamacións que consideren oportunas. As modificacións consideraranse definitivamente aprobadas se durante o citado prazo non se presentan reclamacións en contra dos mesmos. En Poio, a 26 de outubro de 2016.—O Alcalde, Luciano Sobral Fernández.
DELEGACIÓN ALCALDE NAS 1ª E 2ª TENENTE DE ALCALDE
ADMINISTRACIÓN LOCAL — Municipal — Rosal, O (Outros documentos, notificacións e informacións públicas, 09/08/2016)

A Alcaldía deste Concello resolveu no día de hoxe, conferir delegación expresa a favor da primeiro tenente de alcalde, M.ª Carmen Alonso Alonso, entre os días 8 e 11 de agosto de 2016 e na segunda tenente de alcalde, Charo Tabales Perozo, entre o 12 e o 21 de agosto de 2016, para o exercicio de todas e cada unha das funcións e atribucións legalmente encomendadas á Alcadía e para tódolos asuntos municipais, sen prexuízo da súa publicación no BOP, de notificalo ó Pleno na primeira sesión que se celebre e notificalo personalmente ás interesadas. O que se fai público, a fin de dar cumprimento ó disposto nos artigos 23.3 da Lei 7/1985, de 2 de abril, reguladora das Bases do Réxime Local e os artigos 46, 47 e, pola súa remisión, 44 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. O Rosal, 28 de xullo de 2016.—O Alcalde.
RESOLUCIÓN DE DELEGACIÓN NA CONCELLEIRA CRISTINA FERNÁNDEZ DAVILA
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 28/07/2016)

En uso das facultades conferidas pola vixente lexislación e de conformidade co disposto no Código Civil: DELEGAR a celebración da cerimonia da voda civil, de dona Balbina Garralda Potrero e don Zdzislaw Segundo Roberto Alabi Kenzi, que se vai celebrar o día 04-07-2016, ás 13'00 horas, no Salón de Sesións, na concelleira, dona Cristina Fernández Davila. Mándao e asínao o sr. Alcalde, don Xosé Represas Giráldez, a trinta de xuño do dous mil dezaseis.—Ante mín, A Secretaria Xeral.
EXPEDIENTE DE CONTRATACIÓN DO SERVIZO DE AXUDA NO FOGAR
ADMINISTRACIÓN LOCAL — Municipal — Cerdedo (Contratos administrativos, 06/09/2016)

Por resolución da Alcaldía de data 19 de agosto, aprobouse o expediente de contratación, así como os pregos de cláusulas administrativas particulares e de prescripcións técnicas para a contratación, mediante procedemento aberto (con varios criterios de valoración), do servizo de axuda no fogar do Concello de Cerdedo, de acordo co seguinte cadro de características: INFORMACIÓN: O prego de cláusulas deste contrato estarán a disposición dos interesados na Administración xeral do Concello ou consultando o perfil do contratante. PROPOSICIÓNS: Poderanse presentar no Rexistro Xeral do Concello, en horario de nove a catorce horas, durante o prazo de 15 días naturais, contados dende o seguinte á publicación do anuncio da licitación no Boletín Oficial da Provincia. GASTOS DOS ANUNCIOS: Os gastos de publicación do presente anuncio serán a conta do adxudicatario. Cerdedo, a 29 de agosto de 2016.—O Concelleiro Delegado, Silvestre José Balseiros Guinarte.